ยธ.ช่วยลูกหนี้คดีล้มฯพุ่ง3ล้านล้าน
ก.ยุติธรรมตั้งคณะกรรมการช่วยลูกหนี้สถาบันการเงิน-บัตรเครดิตหลังคดีฟ้องล้มละลายวงเงินสูงกว่า3ล้านล้าน เหตุเจ้าหนี้เพิกเฉยปล่อยดอกเบี้ยเดินทบต้น
10 มิ.ย. 2553

ก.ยุติธรรมตั้งคณะกรรมการช่วยลูกหนี้สถาบันการเงิน-บัตรเครดิตหลังคดีฟ้องล้มละลายวงเงินสูงกว่า3ล้านล้าน เหตุเจ้าหนี้เพิกเฉยปล่อยดอกเบี้ยเดินทบต้น
นายพีระพันธุ์ สาลีรัฐวิภาค รัฐมนตรีว่าการกระทรวงยุติธรรม เปิดเผยว่า ได้แต่งตั้งคณะกรรมการช่วยเหลือลูกหนี้ ที่ไม่ได้รับความเป็นธรรมกรณีหนี้สถาบันการเงิน และหนี้สินเชื่อบัตรเครดิต หลังพบว่ามีการฟ้องร้องและบังคับคดีของเจ้าหนี้ซึ่งใช้ระยะเวลาในการดำเนินการนานส่งผลเรื่องคิดดอกเบี้ยค้างชำระ และดอกเบี้ยทบต้น จำนวนมาก
นายพีระพันธุ์ กล่าวต่อว่า จากข้อมูลการบังคับคดีล้มละลายในไตรมาสที่ 2 ปี53 มียอดคดีค้าง 62,545 เรื่อง ทุนทรัพย์จำนวน 3,816,496,988,078 บาท เกิดใหม่จำนวน 24,928 เรื่อง ทุนทรัพย์จำนวน 576,544,048,270 บาท ดำเนินการเสร็จจำนวน 19,022 เรื่อง ทุนทรัพย์จำนวน 268,105,860,882 บาท ค้างไป 63,888 เรื่อง จำนวนทุนทรัพย์ 3,853,827,155,145.01 บาท
ทั้งนี้ คณะกรรมการฯ จะเข้าไปช่วยเหลือลูกหนี้ในชั้นบังคับคดีตามคำพิพากษาหรือตามคำสั่งศาลเป็นลำดับแรก